ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ግብጺ፡ መነኮሳት ቤተክርስተያን ኦርቶዶክስ ብሞት ሓደ ኣቡን ተኸሲሶም 20 ነሓሰ 2018 ምንጪ ስእሊ, Getty Images መግለጺ ስእሊ, እቲ ኣቡን ኣብ ወርሒ ሓምለ፡ ኣብ ገዳም ቅዱስ ማቅርዮስ'ዩ ሞይቱ ተረኺቡ። ክልተ መነኮሳት ቤተክርስተያን ኦርቶዶክስ ግብጺ፡ ኣበምኔት ናይ ገዳሞም ብዙሕ ደም ፈሲስዎ ሞይቱ ስለዝተረኸበ፡ ብቕትለት ተኸሲሶም። ሬሳ ናይ ኣቡን ኤጲፋንየስ ኣብ ሓምለ 29 እዩ ኣብ ምዕራባዊ ምድረበዳ ግብጺ ኣብ ዝርከብ ገዳም ቅዱስ መቃርዮስ ተረኺቡ። እቶም ብቕትለት ዝተኸሰሱ መነኮሳት ዋኢል ሳዓድን ሪሞን ራሲም ሞንሱርን ዝብሃሉ ኮይኖም ነቲ ኣበምኔቶም "ፍልልይ" ስለዝነበሮም ከምዝቐተልዎ'ዮም ዝኽሰሱ። እዚ ክስተት ነቲ ኣብ ማእከላይ ምብራቕ ዝበዝሑ ሰዓብቲ ክርስትና ከምዝለዉዎ ዝእመን ቤተክርስትያን ኦርቶዶክስ ግብጺ ኣሰንቢዱ። ኣቆጻጽራ ዘመን ጎርጎሳዉያን ዘምጸኦ ፍልሰት ክፍፍልን ዉህደትን ኦርቶዶክስ ተዋህዶ ቤተ ክርስቲያን ብመሰረት ጸብጻብ ላዕልዋይ ዓቃቢ ሕጊ ግብጺ፡ ፈላሲ ዋኢል ኣል ሳዓድ ብ90 ሴንቲ ሜትር ዝቑሞቱ ሓጺን ነቲ ኣቡን ደጋጊሙ ክሃርሞ እንከሎ ተሓጋጋዚኡ፡ ሪሞን ራሲም ሞንሱር ዋርድያ ኮይኑ ከምዝሓለወሉ ኣሚኑ እዩ። ድሕሪ እዚ ቅትለት ካብታ ቤተክርስታያን ከምዝተሰጎገ ተፈሊጡ። ምንጪ ስእሊ, Getty Images መግለጺ ስእሊ, እቶም መነኮሳት ንቲ ኣቡን ናብ ቤት ጸሎት እናኸደ እንከሎ ከምዝቐተልዎ ይእመን። ክልቲኦም እዞም መነኮሳት ናብ ፍርዲ ከምዝቐርቡ ክሕበር እንከሎ፡ ምዓስ ዝበል ግን ኣይተገልፀን። ድሕሪ እዚ ዘሰንብድ ፍፃመ፡ ቤቴክርስትያን ኦርቶዶክስ ግብፂ ጥቡቕ ስጉምትታት ከምእትወስድ ኣፍሊጣ። ንሓደ ዓመት ሓደሽቲ መነኮሳት ኣይክትቅበልን፡ ካህናት ዝኾነ ማሕበራዊ ሚድያ ክጥቀሙ ክልኩል ኮይኑ'ሎ። ፈለስቲ'ውን ካብ ገዳም ብዘይ ፍቓድ ከወጹ ክልኩል እዩ። ሰዓብቲ ቤተክርስተያን ኦርቶዶክስ ግብጺ መን'ዮም?
